De katolske bispedømmegrenser på Irland er eldre enn landets deling, og følger nesten ingen steder grensen mellom Republikken Irland og Nord-Irland. Metropolitanprovinsen Armagh er i grønt, med selve erkebispedømmet mørkere.
**Joseph Mac Rory** (født 19. mars 1861 i Ballygowley ved Armagh i Irland, død 13. oktober 1945 i Armagh i Nord-Irland) var en av den katolske kirkes kardinaler. Han var erkebiskop av Armagh 1928–1945.

Liv og virke
------------

### Bakgrunn

Joseph MacRory var ett av ti barn av bonden Francis MacRory og hans hustru Rose Montague. Han studerte ved *St. Patrick's College* i Armagh og ved *St. Patrick's College* i Maynooth. 

### Prest

Den 13. september 1885 ble han presteviet. Fra 1886 til 1887 ledet han som president *Dungannon Academy*. Deretter underviste MacRory i eksegese og teologi ved Oscott College i Birmingham til han i 1889 ble utnevnrt til professor i eksegese og orientalske språk ved sin *Alma Mater*, Maynooth College. Han ble dets visepresident i 1912. I 1906 grunnla han sammen med andre *Irish Theological Quarterly*.

### Biskop av Down and Connor

Pave Benedikt XV utnevnte ham den 9. august 1915 til biskop av Down and Connor. Han ble bispeviet den 14. november samme år av erkebiskopen av Armagh. kardinal Michael Logue; medkonsekratorer var Patrick Joseph O’Donnell, biskop av Raphoe, og Joseph Hoare, biskop av Ardagh and Clonmacnois. Bispesetet for dette bispedfømmmet var i Belfast.

Under urolighetene i Belfast fra 1920 til 1922, som fikk nær 500 dødsofre, avanserte MacRory til «beskytter» av den katolske minoritet i byen. Han dfikk dermed en klar politisk rolle, og medvirket for eksempel til organiseringen av de irske nasjonalisters boikott av firmaer i Belfast. 

Under undertegnelsen av den anglo-irske traktat støttet MacRory den kretsen som støttet avtalen innen *Sinn Féin* rundt Michael Collins.

### Erkebiskop av Armagh

Etter Patrick Joseph O’Donnells død ble biskop MacRory hans etterfølger som erkebiskop av Armagh og samtidig primas av hele Irland den 22. juni 1928.

### Kardinal

Han ble kreert til kardinal i 1929 av pave Pius XI, med *San Giovanni a Porta Latina* som tittelkirke. 

I 1933 var han pavens legat ved grunnsteinsnedleggelsen for Liverpool Metropolitan Cathedral. Kardinal MacRory foreslo for Eoin O’Duffy å opprette en irsk brigade til støtte for kuppmakerne under general Francisco Franco i den spanske borgerkrig.

Han deltok ved konklavet 1939 som valgte pave Pius XII.

MacRory var en energisk motstander av sosial urettferdighet, protestantismen, og Irlands deling.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santorio (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Giovanni Carlo Boschi (1715-1788) \*1760
* Kardinal Bartolomeo Pacca (1756-1844) \*1786
* Pave Gregor XVI (1765-1846) \*1831
* Kardinal Castruccio Castracane degli Antelminelli (1779-1852) \*1844
* Kardinal Paul Cullen (1803-1878) \*1850
* Erkebiskop Joseph Dixon (1806-1866) \* 1852
* Erkebiskop Daniel McGettigan (1815-1887) \*1856
* Kardinal Michael Logue (1840-1924) \*1879
* Kardinal *Joseph Mac Rory* (1861-1945) \*1915

Referanser
----------

1. 1 2   Autorités BnF, oppført som Joseph MacRory, BNF-ID 17141677m[Hentet fra Wikidata]
2. 1 2   Find a Grave, oppført som Joseph MacRory, Find a Grave 7521707, besøkt 9. oktober 2017[Hentet fra Wikidata]
3. 1 2   Social Networks and Archival Context, oppført som Joseph MacRory, SNAC Ark-ID w6g45dzz, besøkt 9. oktober 2017[Hentet fra Wikidata]
4. ↑  Alan F. Parkinson: *Belfast’s Unholy War. The Troubles of the 1920s.* Four Court Press, Dublin 2004, ISBN 1-85182-792-7, s. 321.
5. ↑  Niall Cunningham: *General Eoin O'Duffy: Ireland's Answer to Mussolini.* I: *The Irish Post*, 2. mars 2001.
6. ↑  macrory, lest 9. januar 2022

Eksterne lenker
---------------

* Biografi på The Cardinals of the Holy Roman Church

|  |  |
| --- | --- |
| Oppslagsverk/autoritetsdata | Dictionary of Irish Biography **·** Prabook **·** Catholic-Hierarchy **·** Geni **·** VIAF **·** LCCN **·** ISNI **·** BNF **·** BNF (data)
 |